Z A P I S N I K
3. sjednice Vijeća Mjesnog odbora Markuševec,
održane u četvrtak, 26. kolovoza 2021.
u prostorijama DD Markuševec, Zagreb, Trg sv. Šimuna 5
s početkom u 19:00 sati



NAZOČNI ČLANOVI VIJEĆA:
Tomislav Antolović, Josip Kobasić, Marko Đukić, Anita Matković, Brankica Habijanec, Nenad Cebić i Lobel Machala

NENAZOČNI ČLANOVI VIJEĆA:
Nitko.

OSTALI NAZOČNI:
Nitko.

Predsjedava: Tomislav Antolović, predsjednik Vijeća

Zapisnik vodi: Brankica Habijanec


	Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora Markuševec.

Traže se ispravci iz zapisnika 2. sjednice Vijeća, održane 05.srpnja 2021. 
1.	Točka 1.7: Jelekovići ( Elekovići je netočno)
2.	Točka 1.9: Krsišće 36 ( Krstinčak 36 je netočno)
3.	Točka 1.10: Keleki ( Kelek je netočno) 
Nakon ispravaka netočnih navoda, Vijeće jednoglasno usvaja Zapisnik 2. sjednice Vijeća, održane 05.srpnja 2021.

	Na prijedlog predsjednika, Vijeće jednoglasno utvrđuje

1.	Predlaganje kandidata za člana školskog odbora Osnovne škole Markuševec
2.	Domari (potreba za domarom, ostaje li ista osoba ili nova) - davanje mišljenja
3.	Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora - davanje mišljenja
4.	Nacrt prijedloga Odluke o izmjenama i dopunama Odluke o davanju u zakup i na drugo korištenje površina javne namjene - davanje mišljenja
5.	Tekuća problematika 
6.	Zahtjev za korištenje prostora
7.	Pitanja, prijedlozi i obavijesti



Ad.1. Predlaganje kandidata za člana školskog odbora Osnovne škole Markuševec

Nenad Cebić predlaže Tomislava Antolovića za člana školskog odbora OŠ Markuševec. Svi prisutni vijećnici se slažu. Tomislav Antolović prihvaća članstvo.

Ad.2. Domari (potreba za domarom, ostaje li ista osoba ili nova) - davanje mišljenja

Tomislav Antolović iznosi da DD Markuševec treba jednoga domara sigurno jer je prostor velik (mala dvorana, velika dvorana, potkrovlje, nekoliko manjih soba, kuhinja, wc-i), postoji veći broj korisnika (13 korisnika) koji u različite termine koriste prostor. U nadležnosti mjesnog odbora Markuševec su također i prostor na adresi Brežovanka 2a (4 korisnika) i DD Bidrovec na adresi Bidrovečka 30 (5 korisnika). 
Zbog većeg obujma posla na tri različite lokacije svi vijećnici se jednoglasno slažu da su potrebna dva domara. Svi vijećnici se slažu s prijedlogom da dva domara samostalno organiziraju zajedničko održavanje. Pod kontrolom mjesnog odbora Markuševec.

Ad.3. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora - davanje mišljenja.

Prijedlog se ne razmatra jer je Odluka donesena na Skupštini Grada Zagreba održanoj ranije.

A.d.4. Nacrt prijedloga Odluke o izmjenama i dopunama Odluke o davanju u zakup i na drugo korištenje površina javne namjene - davanje mišljenja

Suglasni su svi prisutni vijećnici uz dodatno mišljenje vijećnika Lobela Machala da je prijedlog nedovoljno kvalitetno sastavljen u pravnom smislu. Te da pravnici bi trebali malo bolje detaljizirati Prijedlog. Brankica Habijanec se slaže da Prijedlog ostavlja puno mjesta potencijalnim nezakonitim i nepoštenim odlukama. 

A.d.5. Tekuća problematika
5.1. Tomislav Antolović pokreče raspravu o učestalosti odvoza miješani otpad na tjednoj bazi. Vijećnici se slažu jednoglasno da je 2 x tjedno potreban odvoz mješovitog otpada. No isto tako vijećnici, na temelju vlastitog iskustva, tvrde da odvoz može biti i rjeđi ako se reciklira tj. odvaja otpad kod kuće. 
Slijedno tome, vijećnici jednoglasno se slažu da je potrebno što prije uvesti: edukacije, upute, naplatu po stvarnoj količini odvezenog otpada po kućanstvu, stimulacijske mjere (financijske po obračunu ili neke druge).

5.2. Rješavanje plana postavljanja reciklažnog dvorišta na privatnoj parceli na ul. Vida Ročića traje. Pravno prebacivanje nadležnosti s Ureda za energetiku na Ured za imovinu. I obrnuto. Iz Ureda za energetiku dobiven odgovor 22. srpnja 2021. da Ured za energetiku nije nadležan za gore navedeno. Čeka se izmjena Odluka o građevinskom zemljištu tj. Pravilnik kojim se omogućava najam privatnog vlasništva u svrhu reciklažnog dvorišta. Ured za imovinu na koordinacijskom sastanku potvrdio mogućnost rješavanja pravnog okvira za postavljanje reciklažnog dvorišta na privatnoj parceli. Vlasnici dotične privatne parcele na ul. Vida Ročića su zainteresirani za najam. 

5.3. Zahtjev za produljenjem linije 233 Mihaljevac-Markuševec stopiran odgovorom iz ZET-a da tek kada se ostvare prometno tehnički uvjeti definirani od strane nadležnog Gradskog ureda, te kada se na temelju komisijskih očevida donese Rješenje od strane Gradskog ureda pod čijom je ingerencijom.
Potrebno je započeti komunikaciju i s Hrvatskim vodama jer pod njihovom ingerencijom je također prostor (dva potoka).

5.4. Na zahtjev da se usklade termini autobusnih linija 233 i 205 dobiven je odgovor od ZETa da je djelomično usklađivanje postignuto 2013. godine. Zbog različitog trajanja termina vožnje linije 233 i linije 205, do sada nije postignuto idealno usklađivanje.
ZET također odgovara da će prihvatiti na razmatranje konkretno im predstavljen prijedlog.

5.5. Asfaltni program
•	Donji Ferenčaki još uvijek čekaju asfaltu.
•	Mali Cebići još uvijek čekaju priključke.
•	Spoj Pisuljaki – Jelekovići još uvijek čekaju kanalizaciju i asfalt.
•	Markuševečka Trnava – traži se niveliranje površine asfalta zbog rupa.
· Petari – Markuševečka Trnava - traži se niveliranje površine asfalta zbog rupa.
· Vijećnik Nenad Cebić napominje da je desetak rupa na tom području.
•	Vijećnik Lobel Machala pohvaljuje kako je Brežovanka iz asfaltnog programa dobro asfaltirana.
•	Brežovanka – Keleki – zavoj koji je problematičan potrebno proširiti i nivelirati.
Premještanje HEP-ovog stupa je u financijskom planu za 2021. godinu, navodi T.Antolović. Pokretanje realizacije prvo započeti rješavanjem imovinsko pravnih odnosa.

5.6. Traži se revizija visine i lokacija svih ležećih policajaca, revizija izvedbe i revizija odabira vrste ležećeg policajca za određenu lokaciju. MO zaprimio na desetke pritužbi od građana koji se žale na visinu i odabir vrste ležećeg policajca po potrebi određene lokacije. Traži se usklađivanje sa Pravilnikom o sigurnosti na cestama i Pravilnikom o prometnim znakovima, signalizaciji i opremi na cesti koji prate europsku i svjetsku praksu.
Jednoglasan prijedlog vijećnika je isplativije (srednjoročno) i efikasnije smirivanje prometa i povećanje sigurnosti postavljanjem kamera na određene lokacije, dogovorene u suradnji s vijećnicima MO Markuševec. 

5.7. MO zaprimio niz pritužbi na divljanje automobilima po cesti koja prolazi centrom te svojim turiranjem uvelike uznemiruju stanare okolnih objekata. Također probleme stvaraju i mladi koji svojim destruktivnim ponašanjem uništavaju javne površine i javnu imovinu. Iz komunikacije s građanima, saznajemo da najčešći termini za takva okupljanja su oko 23.00 i 24.00 sati.
Vijećnici se jednoglasno slažu da se postave kamere na četiri lokacije. Oko centra Markuševca (oko „kružnog“ toka), OŠ Markuševec, Ambulante i Pošte.
Dok se to ne realizira MO traži patroliranje komunalnog redara da se smiri divljanje po prometnici u naselju i da se zaustavi i sankcionira svako remećenje mira i reda.


A.d.6. Zahtjev za korištenje prostora

Odobrava se jednoglasno političkoj stranci Zagreb je Naš, Berislavićeva 9, 10 000 Zagreb, zastupnik i tel.br. kontakt osobe: Luka Maloča 095/503 4059, korištenje male dvorane na katu, velike dvorane povremeno. 
Dan i vrijeme korištenja: prva srijedu u mjesecu od 19 -20,30 sati.

Odobrava se jednoglasno KUD-u „Prigorec“ Markuševec, Zagreb, zastupnik i tel.br. kontakt osobe: Ivan Mihovec 091/299 3039, korištenje potkrovlja i dvorane u prizemlju. 
Dan i vrijeme korištenja: Potkrovlje: svaki dan od ponedjeljka do nedjelje od 00,00 do 24,00 sati i Dvorana: utorkom i petkom od 18,00 do 22,00 sati i subotom od 10,00 do 14,00 sati

A.d.7. Pitanja, prijedlozi i obavijesti

1.	Anita Matković postavlja prijedlog za sljedeću godinu u doba čišćenja zemljišta od trave i raslinja. Prijedlog postavljanja obavijesti (društvene mreže, plakati, table, oznake) o spaljivanju biootpada u skladu s Pravilnicima.
2.	Anita Matković se predlaže za organiziranje kulturnih aktivnosti za djecu  osnovnoškolske dobi. Na volonterskoj bazi. Svi se jednoglasno slažu s inicijativom.
3.	Lobel Machala postavlja pitanje u vezi promjene kategorijske naljepnice koju je dobio objekt nastradao u potresu u Zagrebu: Nakon dobivanja mišljenja od strane građevinskog inženjera koji građanin sam mora financirati, kome se obratiti s tim mišljenjem i tko je nadležan za odluku kojom se mijenja žuta naljepnica objekta u zelenu naljepnicu?
4.	Anita Matković predlaže dežurstva vijećnika MO Markuševec u prostorijama Doma Markuševec. Po principu jedan vijećnik, od sedam vijećnika, svaki tjedan jedanput; što znači da svaki vijećnik bi dežurao svaki 7. tjedan, sat vremena. Prijedlog je četvrtkom od 18.00 do 19.00 sati.
U slučaju spriječenosti ili drugih neplanskih situacija bit će internih dogovaranja između vijećnika. 
5.	Brankica Habijanec predlaže zahtjev za opremanjem DD Markuševec modernom opremom koja može se umrežiti i implementirati s tehnološkim uređajima današnjice. 
Sve u svrhu pružanja boljih uvjeta za rad korisnicima prostorija DD Markuševec.
6.	Traži se hitno prometno rješenje koje će eliminirati učestale sudare, Jazbina – Markuševec. Prometno manevriranje, osim uzbrdice, ometa i mali „otok“ koji nije klasični otok te zbunjuje vozače. Ovaj dugogodišnji problem, koji je zbog više faktora kompliciran, dijelimo s MO Gračani. Vijećnici jednoglasno traže prometnu inspekciju koja će utvrditi najbolje prometno rješenje. Vijećnici žele dobiti na uvid projekt rješenja prije početka radova.
Kao privremeno rješenje, predlaže se uvođenje spore zone i/ili kamera.

Napomena vijećnika je da prioritet mora i dalje biti obnova od potresa. S time se svi vijećnici slažu jednoglasno. 


Dovršeno u 20:20 sati

KLASA: 026-02/21-002/1417
URBROJ: 251-06-11-202-21-2
U Zagrebu, 26. kolovoza 2021.



Zapisnik vodila: 				Predsjednik Vijeća Mjesnog odbora Markuševec
Brankica Habijanec						Tomislav Antolović 

